伊講工商統計數額出膨碼，koh ta̍k 年 ê 經濟成長率 mā 烏魚大泱，有影？！證據--leh？歹勢--hohⁿ，我無問--伊-neh，橫直現此時 tī 台灣 iah-khang a̍h m̄ 免證據--ah，敢講敢喝 tō 有人 ē gia̍h 香 toè 拜，nā 有 thang hō·電視、報紙宣傳--chi̍t-ē，法院 mā théng 好 kā 裁減--ah，chō 烏擦白、媒體公審了後，人格破產，有啥人 ē chhap-siaû 你是 m̄ 是去 hō· 無影槍 tu̍h--死-ê-leh？
轉來到厝了後，我想想--leh chiah 了解，原來以前顧面桶執政，hit 號 ta̍k 年 7%、8% ê 成長率、差不多 2% ê 失業率，mā 攏是主計處做--出-來 ê--oh？！